laion/Wikipedia-Exotic huggingface dataset:
רמי סולימני

רמי סולימני (נולד ב-8 באוגוסט 1952) הוא דוקטור לחינוך, מנכ"ל עמותת אשלים בג'וינט ישראל לשעבר וזוכה פרס יושב-ראש הכנסת לאיכות החיים לשנת 1997. סולימני נולד ב-1952 במעברת קסטינה בקריית מלאכי, שנתיים לאחר שהוריו עלו לישראל מפרס. בבית הספר היסודי לימדו אותו מורות חיילות ובגיל 13 נשלח לפנימיית כנות. הוא בוגר תואר ראשון בגאוגרפיה וחינוך, תואר שני בקרימינולוגיה מהאוניברסיטה העברית, ותואר שני במדעי החברה מאוניברסיטת חיפה. ב-2014 סיים את לימודיו בתוכנית המכללה לביטחון לאומי, ולאחר מכן כתב עבודת דוקטורט במסגרת המרכז לחקר החינוך באוניברסיטת סאסקס(אנ') בנושא "הובלת שינוי במערכת החינוך". המחקר התפרסם גם כספר. סולימני החל את דרכו המקצועית כמורה לגאוגרפיה והמנהל הראשון של בית הספר מפנה, המרכז לחינוך טכנולוגי לנוער בירושלים. במסגרת התפקיד פיתח מודל עבודה ייחודי לנוער מנותק, שזיכה אותו בשנת 1992 בפרס מטעם הסתדרות המורים. בשנת 2005 התמנה למנכ"ל עמותת "אשלים". במסגרת תפקידו פיתח תוכניות ומודלים חדשניים שזכו להכרה ולהפצה במערכות החינוך והרווחה, ביניהן: סביבת חינוך חדשה (סח"ח) – תוכנית לקידום הישגים לתלמידים "תת משיגים". הורים וילדים יחד (PACT) – תוכנית לקידום ילדים יוצאי אתיופיה בגיל הרך ומשפחותיהם. מוטב יחדיו – תפיסה קהילתית שתורגמה לתוכנית תשתית מערכתית לאוכלוסיות הפגיעות ביותר בחברה (ערבים, חרדים, עולים) ופועלת מאז בעשרות שכונות מצוקה בפריפריה החברתית והגאוגרפית של מדינת ישראל. התחלה טובה – תוכנית הפועלת ב-170 יישובים במסגרת התוכנית הלאומית לילדים ולנוער בסיכון וכוללת מערך ארגוני, פיתוח מקצועי והכשרה ייחודיים בגיל הרך. מיזם ההתנדבות הישראלי – הפועל במטרה להרחיב את המודעות, האיכות, הכמות, ההשפעה והנגישות של ההתנדבות הבין-מגזרית בישראל, באמצעות חיזוק ופיתוח תשתיות התנדבות בנות קיימא. יתד – תוכנית לאומית לצעירים וצעירות במצבי סיכון. פרס יושב-ראש הכנסת לאיכות החיים – על הישגיו בתחום קידום חינוך הנוער בישראל (נובמבר 1997) אזרח כבוד של קריית מלאכי (יום העצמאות 2001) רשימת 50 אנשי החינוך המשפיעים ביותר בישראל (2012) אות יקיר עמותת אפשר – על תרומתו לקידום העבודה החינוכית-סוציאלית למען ילדים ובני נוער בישראל (נובמבר 2014) רמי סולימני באתר עמותת אשלים. רמי סולימני, הדומה והשונה בגישת השוויון וההוגנות להשגת צדק חברתי (עט השדה, גיליון 17, נובמבר 2016) דברי ברכה של ד"ר רמי סולימני ביום עיון של בית הספר לעבודה סוציאלית באוניברסיטת בר-אילן (30 במאי 2012) רמי סולימני, דף שער בספרייה הלאומית קרן צוריאל הררי ורן אברמסון, הכשל הכלכלי הגדול ביותר מתחיל כבר אצל פעוטות: מחסור במשאב שנקרא אהבה, באתר כלכליסט, 23 ביוני 2016 רן פוני, האיש שגדל במעברה והפך לד"ר לחינוך מודאג: "האנאלפביתיות החדשה היא היעדר נגישות לטכנולוגיה", באתר ישראל היום, ‏3 בספטמבר 2020 רמי סולימני, הם לומדים מחדש: תכנית התערבות חינוכית לקידום תלמידים בסיכון, באתר הג'וינט תוכנית "מוטב יחדיו" שפעלה בשכונת ג'סי כהן הגיעה לסיומה בטקס מרגש, באתר www.rashuiot.co.il, ‏11 בדצמבר 2019 (בעברית) ד“ר רמי סולימני, 11 בנובמבר 2014, סרטון בערוץ "V M", באתר יוטיוב (אורך: 07:09)
שמואל ילינק

שמואל ילינק (נולד בשנת 1947) הוא עורך דין ישראלי המתמחה בתחומי פיצויים לנפגעי תאונות דרכים, וכן בתחום הרשלנות רפואית. דוקטור למשפטים, ומרצה מן החוץ בפקולטה למשפטים של האוניברסיטה העברית בירושלים. היה חבר ועד מחוז ת"א, וחבר המועצה הארצית של לשכת עורכי הדין. נמנה עם עורכי הכתב עת "סקירה משפטית". חבר הנהלת האגודה לרפואה ומשפט בישראל בין השנים 1966–1969 שירת בצה"ל. למד משפטים באוניברסיטה העברית בירושלים וב-1969 הוסמך כעורך דין לאחר התמחות במשרד עו"ד אביגדור שלוש. בשנת 1975 הקים משרד עצמאי, העוסק בתחומי הביטוח והנזיקין. בשנת 1996 סיים תואר שני במשפטים. בשנת 2003 קיבלת תואר דוקטור למשפטים. בשנת 2009 היה מועמד לתפקיד שופט בבית המשפט העליון. בשנת 2013 התאחד משרדו של ילינק עם משרד עורכי הדין עדי וייס. ייצג את משפחות הנפגעים בפרשת רמדיה. מחקריו מתעסקים בתחום התרומת איברים, הוא מציע קווים להצעת הסדרי חקיקה והסדרים חברתיים להגברת והקלת היצע של איברי אדם להשתלה, על בסיס שיקולים כלכליים ומסחריים. בדוקטורט ילינק מציג מודל שיאפשר מסחר חוקי באיברים. על-פי המודל, כל התורמים, וכן בני המשפחה של הנפטרים, קרובי משפחה התורמים איברים, וגם מי שמוכרים איברים, יקבלו תגמול הולם בעבור תרומתם. מקבל האיבר, לעומת זאת, לא יתבקש לשלם דבר בעבור האיבר שיקבל. חלוקת האיברים, על-פי המודל, תיעשה על-פי הכללים המקובלים כיום על המרכז הלאומי להשתלות איברים. על-פי הדוקטורט, למדינה כדאי לעודד תרומת איברים, במטרה לחסוך מצד אחד את הסבל של האזרחים, ומצד שני את העלויות הגבוהות של הטיפול בחולים. במידה והמדינה הייתה נותנת תמורה הולמת בעבור האיברים, ניתן היה להגדיל את מספר התורמים. "ההיוון" בתביעות נזיקין ולפי חוק הביטוח הלאומי, הוצאת "דון" תל אביב - (1977, 1979, 1990) שלוש מהדורות. פיצויים לנפגעי תאונות דרכים, בהוצאת "יבנה", תל אביב, 1994 הולדה בעוולה - זכויות תביעה ופיצויים, "אשלי" הוצאה לאור בע"מ, תל אביב, 1997 פיצויים לנפגעי תאונות דרכים מדריך שימושי, מהדורה שנייה, הוצאת "אשלי", ת"א 2002 (בשיתוף עם עו"ד צבי ילינק). תרומת איברים בתמורה, הוצאת "פרלשטיין- גינוסר", תל אביב, 2002 תרומת איברים בתמורה - מודל מוצע (אורכב 30.09.2013 בארכיון Wayback Machine). רפואה ומשפט מס' 26, מאי 2002, עמודים 86–97 הולדה בעוולה - זכויות תביעה ופיצויים, מכללת שערי משפט, פרשת תזריע-מצורע, תשס"א, גיליון מס' 23 של מי האיברים האלה, לעזאזל, זמן הרפואה 20, 2006, עמ' 58–60 Future Market: The sale of human body parts, An Equitable Distribution of Human Organs for Transplantation Alfredo M. Rabello (Ed.), Sacher Institute for Legislative Research and Comparative Law The Hebrew University of Jerusalem, 2003, pp. 137-149 Consideration for a donation - economic aspects, Med Law 23 (2), 2004, pp. 453-70 שמואל ילינק, קצבה חודשית לתורמי איברים, באתר TheMarker‏, 2 ביוני 2005 שמואל ילינק, דף שותף במשרד ילינק, וייס ושות'. שמואל ילינק, דף שער בספרייה הלאומית ברוך קרא, ועדת המשנה ראיינה המועמדים לבית המשפט העליון, באתר הארץ, 17 במרץ 2004 דליה טל, נדונו לכליה, העמותה הלאומית הישראלית למושתלי כליה ומטופלי דיאליזה, 2002
הומולוגיה (מתמטיקה)

במתמטיקה, הומולוגיה היא סדרה של חבורות אבליות שאפשר להתאים לאובייקטים מסוימים. ההומולוגיה H i ( X ) {\displaystyle H_{i}(X)} של האובייקט X (כאשר i אינדקס שלם) מחושבת בדרך כלל מתוך קומפלקסי שרשרת   C ( X ) {\displaystyle \ C(X)} (זוהי למעשה הומולוגיה של קומפלקס שרשרת, H i ( X ) := H i ( C ( X ) ) {\displaystyle H_{i}(X):=H_{i}(C(X))} ). בניית הקומפלקס C ( X ) {\displaystyle C(X)} אינה קנונית, ועם זאת חבורות ההומולוגיה המתקבלות מן הקומפלקס תלויות אך ורק ב-X. בכך עוצמתה של הטכניקה הזו: האפשרות לבנות את קומפלקס השרשרת בדרכים שונות מאפשרת לחשב את חבורות ההומולוגיה, והיא גם מראה שההומולוגיה אינה תלויה בפרטי המבנה של X עצמו, אלא בתכונות "רכות" שלו. חבורות הומולוגיה אפשר להגדיר עבור אובייקטים שלכאורה אין ביניהם קשר: מרחבים טופולוגיים, חבורות, קומפלקסי שרשרת וכדומה. את מושג ההומולוגיה אפשר להעשיר על ידי הוספה של מקדמים. לדוגמה עבור מרחב טופולוגי X {\displaystyle X} וחבורה אבלית (או באופן כללי יותר אלומת חבורות אבליות מעל X {\displaystyle X} ) M {\displaystyle M} , ניתן להגדיר את ההומולוגיה H i ( X , M ) {\displaystyle H_{i}(X,M)} של X {\displaystyle X} עם מקדמים ב- M {\displaystyle M} . באופן דומה ניתן להגדיר הומולוגיה של חבורה Γ {\displaystyle \Gamma } עם מקדמים בהצגה M {\displaystyle M} של Γ {\displaystyle \Gamma } . בדרך כלל אפשר להגדיר את ההומולוגיה כפונקטור הנגזר. הומולוגיה של קומפלקס שרשרת הומולוגיה של מרחב טופולוגי הומולוגיה של חבורה הומולוגיה של אלומה אלגברה הומולוגית קוהומולוגיה פונקטור נגזר הומוטופיה מדיה וקבצים בנושא הומולוגיה בוויקישיתוף הומולוגיה, באתר MathWorld (באנגלית) הומולוגיה, באתר אנציקלופדיה בריטניקה (באנגלית) הומולוגיה, דף שער בספרייה הלאומית
ויסנטה גואיטה

ויסנטה גואיטה פאנדרו (בספרדית: Vicente Guaita Panadero; נולד ב-18 בפברואר 1987) הוא כדורגלן ספרדי המשחק בעמדת השוער בקבוצת סלטה ויגו מלה ליגה. גואיטה, נולד בטורנט שבוולנסיה, וגדל מחלקת הנוער של ולנסיה. בעונת 2008/2009 גואיטה קודם לקבוצה הבוגרת של ולנסיה בשנת 2008 בעקבות פרישתו של סנטיאגו קניסארס. וכאשר כשטימו הילדברנד הודח מהסגל על ידי המאמן אונאי אמרי הוא מילא את מקומו. גואיטה ערך את הופעתו הבכורה בקבוצה הבוגרת ב-2 באוקטובר 2008 במסגרת הליגה האירופית בניצחון 1–2 על מאריטימו. אבל לאחר חתימת סזר סאנצ'ס הוותיק מטוטנהאם במהלך העונה, והתאוששותו של רנאן בריטו הוא נשאר כשוער שלישי עד תום העונה. בעונת 10–2009 לאחר שסזר סאנצ'ס חידש את החוזה שלו בשנה נוספת, והחתמתו של מיגל אנחל נדאל ממיורקה גואיטה והצטרף בהשאלה לרקראטיבו ולבה. בחודשי נובמבר ודצמבר 2010 הודות לפציעות של סזר סאנצ'ס ומיגל אנחל נדאל גואיטה שיחק במספר משחקים בעמדת השוער בוולנסיה, ובעיקר בלט בניצחון 1–2 נגד אלמריה בליגה הספרדית ובתיקו 1-1 נגד מנצ'סטר יונייטד במסגרת הליגה האירופית. ב-2 באפריל 2011 הוא סבל את מאובדנו של אביו כתוצאה מהתקף לב (היה רק בן 46) ועל ידי הנחיית המאמן אונאי אמרי סזר סאנצ'ס הוחזר לעמדת השוער. בשנת 2014 חתם בחטאפה. ב-24 באוגוסט ערך את הופעתו הבכורה בחטאפה בהפסד 1–3 לסלטה ויגו. ב-9 ביוני 2018 חתם גואיטה לשלוש שנים בקריסטל פאלאס. ב-1 בספטמבר 2023 חזר לספרד וחתם לשנתיים בסלטה ויגו. אישיים בשנת 10–2009 זכה בפרס ריקרדו זאמורה במסגרת הליגה הספרדית השנייה מדיה וקבצים בנושא ויסנטה גואיטה בוויקישיתוף ויסנטה גואיטה, באתר Transfermarkt ויסנטה גואיטה, באתר Soccerway ויסנטה גואיטה, באתר BDFutbol ויסנטה גואיטה, באתר WorldFootball.net ויסנטה גואיטה, באתר FootballDatabase.eu סטטיסטיקות בקריירה
פוקה-וולף

פוֹקֵה-ווּלף (בגרמנית: Focke-Wulf Flugzeugbau - "פוקה-וולף ייצור מטוסים") הייתה חברה גרמנית לייצור כלי טיס אזרחיים וצבאיים, לפני ובמשך מלחמת העולם השנייה. החברה הוקמה בברמן, ב-24 באוקטובר 1923, בשם "ברמן בניית מטוסים" על ידי הנריך פוקה, גאורג וולף ווורנר נאומן, ושמה הוחלף ל"פוקה-וולף ייצור מטוסים" כמעט באופן מיידי. בשנת 1964, התמזגה החברה יחד עם חברה אחרת בשם "Weser Flugzeugbau" ("ווסר ייצור מטוסים") כדי ליצור חברה חדשה בשם "Vereinigte Flugtechnische Werke" ("מפעלי טכניקת־טיסה מאוחדים") אשר גם היא התמזגה בהמשך, לתוך "מסרשמיט־בולקוב־בלום" (אנ'). פוקה-וולף Fw 190, פוקה-וולף Fw 200 פוקה-וולף Ta 152 מדיה וקבצים בנושא פוקה-וולף בוויקישיתוף ערך זה הוא קצרמר בנושא תעופה. אתם מוזמנים לתרום לוויקיפדיה ולהרחיב אותו.
היינריך השחור

האם התכוונתם ל... היינריך השלישי, קיסר האימפריה הרומית הקדושה (1017–1056) – מלך גרמניה מ־1028, מלך בורגונדיה מ-1038 וקיסר האימפריה הרומית הקדושה מ־1046 ועד מותו. היינריך התשיעי, דוכס בוואריה (היינריך השחור; 1075–1126) – דוכס בוואריה (1126–1139), דוכס סקסוניה (1137–1139) ומארקגראף טוסקנה (1137–1139)
גארנר

האם התכוונתם ל... ג'וליה גארנר – שחקנית אמריקאית ג'ון גארנר – אחד מסגני נשיא ארצות הברית ג'יי גארנר (אנ') – שחקן אמריקאי ג'יימס גארנר – שחקן אמריקאי ג'ניפר גארנר – שחקנית אמריקאית ניקומרורו – אי שנקרא בעבר האי גארנר
ג'ון ריי (כלכלן)

ג'ון ריי (באנגלית: John Rae‏; 1 ביוני 1796 – 12 ביולי 1872) היה כלכלן, מורה ורופא סקוטי-קנדי, מחבר הספר "גילוי דעת על מספר עקרונות חדשים בנושא כלכלה פוליטית". ג'ון ריי נולד ב-1 ביוני 1796 בסקוטלנד. למד מתמטיקה ורפואה באוניברסיטאות אדינבורו ואברדין. בהיותו בן 26 היגר לקנדה מסיבות כלכליות ועבד כמורה בעיירות קטנות. בתקופה זו נפטרה אשתו ממחלה. ב-1834 עבר לבוסטון ואחר כך לניו יורק, ועבד גם שם כמורה. ב-1849 עבר לקליפורניה, סבל מעוני וממלריה, ושנתיים מאוחר יותר היגר להוואי. בהוואי עסק במגוון עבודות, בהן רפואת שיניים וגאולוגיה, וכתב מספר מאמרים על הגאולוגיה וההיסטוריה של איי הוואי. ספרו "גילוי דעת על מספר עקרונות חדשים בנושא כלכלה פוליטית" (1834) לא זכה להכרה אקדמית בזמנו. ריי הושפע בכתיבתו מרעיונותיהם של אדם סמית ודייוויד יום. הרעיון המרכזי בספר היה כי בשל התפוקה השולית הפוחתת של ההון, צמיחה כלכלית יכולה לבוא רק בעקבות חידושים טכנולוגיים. הספר השפיע על כלכלנים נודעים בעולם רק לאחר מותו, בהם אירווינג פישר, אויגן פון בהם-באוורק וג'ון סטיוארט מיל. ריי חזר לניו יורק ב-1871 ומת שם שנה מאוחר יותר. John Rae (1834), Statement of Some New Principles on the Subject of Political Economy. Boston: Hillard, Gray, and Co. (קישור לטקסט המלא של הספר ) ג'ון ריי, באתר אנציקלופדיה בריטניקה (באנגלית)
ברכיוזאוריים

ברכיוזאוריים (שם מדעי: Brachiosauridae) היא משפחה של דינוזאורים זאורופודים מהענף מקרונריה. הברכיוזאוריים ("לטאות זרוע") היו דינוזאורים גבוהים וכבדים, בהם הרגליים הקדמיות גדולות יותר מהאחוריות. ראשיהם היו דמויי קופסה ובעלי נחיריים גדולים. במשפחה זו נמצא הברכיוזאורוס (26 מטר, 28-43 טון) ששנים נחשב לזאורופוד הגדול ביותר הידוע משרידים שלמים והיה נפוץ בארצות הברית. הגדול במשפחה זו הוא הזאורופוסידון (30-34 מטר, 50-60 טון) שהתנשא לגובה של 17 מטרים. הברכיוזאוריים חיו בתור היורה ובקרטיקון תחתון בתקופת זמן שהשתרעה בין 157 ל-100 מיליון שנה לפני זמננו. הם חיו באמריקה הצפונית, אפריקה וייתכן שגם באסיה. הברכיוזאוריים היו זאורופודים. כמו שאר בני האינפרא-סדרה, הם היו אוכלי צמחים ונעו על כל ארבע רגליהם. בשונה משאר הזאורופודים, רגליהם הקדמיות היו גדולות יותר מרגליהם האחוריות, דבר שהעניק להם את שמם "לטאות זרוע". צוואריהם היו ארוכים וככל הנראה היו זקופים כלפי מעלה, דבר שאיפשר להם להגיע לצמרות העצים וגבוה יותר מזאורופודים אחרים. ראשיהם היו מרובעים יחסית, ונחירי אפיהם היו גדולים. שיניהם היו בצורת כפית וחזקות יותר משיני זאורופודים פרימיטיביים יותר וכן משיני הדיפלודוקיים (האחרונים היו נפוצים מאוד בתור היורה) ויכלו לטפל בצמחייה קשה יותר. אירופזאורוס (Europasaurus) ג'ירפטיטאן (Giraffatitan) ברכיוזאורוס (Brachiosaurus) אבידוזאורוס (Abydosaurus) צדארוזאורוס (Cedarosaurus) וננוזאורוס (Venenosaurus) לוסוטיטן (Lusotitan) דאאנוזאורוס (Daanosaurus) סונורזאורוס (Sonorasaurus) זאורופוסידון (Sauroposeidon) Duriatitan Padillasaurus? Soriatitan Vouivria מדיה וקבצים בנושא ברכיוזאוריים בוויקישיתוף ברכיוזאוריים, באתר האנציקלופדיה של החיים (באנגלית) ברכיוזאוריים, באתר GBIF (באנגלית)
דיאלוג עם הזמן

דיאלוג עם הזמן הוא שם תערוכה בנושא זקנה המודרכת על ידי מבוגרים - 'צעירים ברוחם'. מטרת התערוכה היא העלאת המודעות וההבנה לגבי חיי המבוגרים. מלבד התערוכה דיאלוג עם הזמן, בדומה ל"דיאלוג בחשכה" העוסק בעוורים, ו"הזמנה לשקט" העוסק בלקות שמיעה, הוא גם עסק חברתי היוצר מקומות עבודה עבור עשרות אנשים מבוגרים בארץ. התערוכה קיימת במוזיאון הילדים בעיר חולון. במהלך התערוכה מוביל מדריך מבוגר (70 פלוס) קבוצה קטנה (בדרך כלל עד 12 איש) של מבקרים דרך מתחם הבנוי ממספר חדרים, כשכל חדר מלמד רעיון אחר: מנהרת שאלות, החדר הצהוב, מועדון הזקנה, זקנה יפה, גילנות, טריוויה, חדר הדמויות והסלון בו המבקרים והמדריך יושבים יחד סביב שולחן עגול מנתחים את הביקור ומסיקים מסקנות. משך הסיור כשעה וארבעים דקות. בניין "דיאלוג עם הזמן" צילום לפני הכניסה לתערוכה בחירת זיקנה יפה מפגש הורים ילדים ונכדים אתר האינטרנט הרשמי של דיאלוג עם הזמן אתר האינטרנט הרשמי של דיאלוג עם הזמן (באנגלית) האתר של התערוכה פעילויות במסגרת דיאלוג עם הזמן אורלי גנוסר, ‏תערוכה אמיצה במוזיאון הילדים בחולון - דיאלוג עם הזמן, באתר גלובס, 11 בנובמבר 2012
שורון

שורון (באנגלית: lined paper stencil) הוא מוצר המאפשר כתיבת שורות בצורה ישרה. בעבר שימש השורון לכל אדם שרצה לכתוב בשורה ישרה כשלא היה נמצא ברשותו דף עם שורות. או כשרצה לכתוב בשורות ישרות על דף מהודר יותר בו לא מופיעות שורות. בשביל הרבה מבוגרים חפץ זה הוא נוסטלגיה. כיום משמש מוצר זה בעיקר בשביל עיוורים כסיוע לכתוב בשורה ישרה למרות שאינם יכולים לראות שורות. תיאור המוצר בעבר היה ניתן להשיג מספר גדלים של ה'שורון' בהתאם לגודל ומספר השורות הרצוי. כיום קיימות שתי וריאציות שניתנות להשגה: 1) גיליון פלסטי קשיח, שגודלו 21 x 27 ס"מ, בעל 13 פתחים המקבילים למרווחי שורות סטנדרטיים. 2) לוח פלסטי, שבצידו מסילה, עליה נע אנכית סרגל, הניתן לקיבוע באמצעות סגר בצורת פרפר. הסרגל מתוח לכל רוחב הקרש ובמרכזו פתח בצורת שורה סטנדרטית. על הסרגל נעה אופקית רצועת פלסטיק, הניתנת לקיבוע .באמצעות וו, ומשמשת לקביעת שוליים. אופן השימוש 1) יש להניח את הגיליון על גבי דף נייר כך שהשורות יהיו מקבילות לשוליו העליונים והתחתונים, ולכתוב בעט או בעיפרון בתוך הפתחים, המשמשים גבולות עליונים ותחתונים לכתב. 2) משחילים את הדף מתחת לסרגל ותופסים אותו באמצעות אטב, המצוי בראש הקרש. מקבעים את הסרגל בו רוצים לכתוב את השורה, מקבעים את רצועת השוליים וכותבים בתוך הפתח. כאשר רוצים לעבור לשורה הבאה יש צורך בפתיחת הסוגרים וקיבועם שנית במקומות הכתיבה המבוקשים. שורון באתר נוסטלגיה אונליין ערך זה הוא קצרמר בנושא הנדסה. אתם מוזמנים לתרום לוויקיפדיה ולהרחיב אותו.
קרב מנפו

קרב מנפו (בהונגרית: Ménfő; בגרמנית: Menfö) היה קרב פרשים בין כוחות האימפריה הרומית הקדושה בראשות היינריך השלישי לבין ההונגרים בראשות מלכם שמואל אבא, מלך הונגריה. הקרב התקיים ב-5 ביולי 1044 ליד העיר גיור שבהונגריה והסתיים בניצחון גרמני, לאחריו הוצא אבא להורג והיינריך המליך תחתיו את פטר אורסאולו, תוך שהונגריה מאבדת את עצמאותה לזמן קצר (ב-1052 שבה הונגריה לעצמאותה לאחר עלייתו לשלטון של אנדרש הראשון). אחת הבעיות העיקריות של הקיסרות הרומית הקדושה הייתה האיום שהציבה ממלכת הונגריה החזקה והעצמאית על גבולות הקיסרות בעיקר על ידי פשיטות וחירחור מרידות בבוהמיה ושוואביה. לאחר מותו של אישטוון הראשון, מלך הונגריה ב-1038, נותרה הממלכה ללא יורש. מלך הונגריה פטר אורסאולו ניסה להתקרב לקיסרות, אך הוא הודח עד מהרה וב-1041 עלה על כס ממלכת הונגריה אבא שמואל ופטר נמלט לחצרו של היינריך. לאחר מספר מלחמות-גבול מוגבלות בבוואריה, הכריז היינריך ב-1042 מלחמה על הונגריה ופלש אליה בראש חיל גדול. למרות הצלחה בכיבוש מערב הממלכה, היא נותרה עצמאית בראשות שמואל אבא ועד מהרה שבו גם הנחלות שנכבשו במערב אל הכתר ההונגרי. ביולי 1044 שב ופלש היינריך להונגריה, ב-5 לחודש התנגש עם הכוחות ההונגריים ליד גיור. היינריך הפיק לקחים מפלישתו הקודמת והתכונן עתה היטב לחציית הדנובה. הכוח הגרמני הפולש היה קטן במקצת בהיקפו מזה ההונגרי, אולם הצבא ההונגרי לא היה אחיד וממושמע וכלל אף אצילים שהיו נאמנים למלך המודח פטר. לפיכך התפרקה ההתנגדות ההונגרית עד מהרה. המלך שמואל ברח מזרחה. יש גרסאות שונות לגבי נסיבות מותו: אחת טוענת שנפל בשבי והוצא להורג יחד עם אשתו ובניו בפקודתם של פטר והיינריך, לפי הגרסה השנייה הגיע בבריחתו לנהר טיסה, שם נרצח בחניקה בתוך מחסן על ידי אויבים מקרב המקומיים. היינריך השיב את פטר לכסאו בסקשפהרוואר ופטר הכריז הומאגיום לקיסר והפך את הונגריה לואסלית של הכתר הגרמני. מדיה וקבצים בנושא קרב מנפו בוויקישיתוף cum uxore et filiis- לפי הכרוניקה של ברנולד המצוטטת באתר גנאלוגי על גזה, נסיך ההונגרים באתר "מלכים הונגרים", לפי "גסטה הונגרורום" של קזאי שימון - ראו הערה 368
רעידת האדמה בבושהר (2013)

ב-9 באפריל 2013 אירעה רעידת אדמה בדרגה 6.3 בסולם ריכטר במחוז בושהר שבאיראן. כתוצאה מכך נהרגו לפחות 37 בני אדם ונפצעו למעלה מ-850. בשעה 16:22 לפי השעון המקומי באיראן פגעה רעידת אדמה בעוצמה של 6.3 בסולם ריכטר באזור החוף הדרומי במרחק של כ-90 קילומטר מהעיר בושהר. הרעש פגע בעומק של כ-10 קילומטר ובעקבותיו הורגשו עשרות גלי משנה באזור במשך השעה הראשונה שלאחר הרעש. באזור מוקד הרעש מצויים כ-50 מקומות יישוב בהם מתגוררים כ-10,000 בני אדם. הסקר הגאולוגי של ארצות הברית העריך כי כ-80,000 איש חוו את הרעש באיראן. דיווחים על רעידת האדמה התקבלו במדינות נוספות במפרץ הפרסי, בהם קטר, בחריין, ערב הסעודית ואיחוד האמירויות הערביות, שם פונו מיושביהם מספר גורדי שחקים. מושל מחוז בושהר אמר כי תחנת הכוח הגרעינית בבושהר לא נפגעה. הוא הוסיף כי הפעילות בכור נמשכת כרגיל ואין סכנת קרינה לתושבים באזור. על פי פרסומים רשמיים, הכור נבנה באופן שיוכל לעמוד בפני רעידת אדמה בדרגה 8 בסולם ריכטר. מספר ימים לאחר רעידת האדמה, הורגשה רעידת אדמה בסיסתאן ובלוצ'סתאן. מדיה וקבצים בנושא רעידת האדמה בבושהר בוויקישיתוף אירן: רעידת אדמה עזה סמוך לכור בבושהר, באתר חדשות 2, 9 באפריל 2013 רעידת אדמה מטלטלת, באתר arab news, ‏10 באפריל 2013 (באנגלית)
יצחק פרידמן (בוהוש, השני)

רבי יצחק פרידמן (כ"ו באייר תרס"ג, 23 במאי 1903 – י"ד באב תשנ"ב, 13 באוגוסט 1992) היה האדמו"ר מבוהוש, הרביעי בשושלת. כיהן באדמו"רות גם בתל אביב ובני ברק. עמד בנשיאות כולל רומניה. כיהן גם באדמו"רות שפיקוב. נולד בשפיקוב לרבי שלום יוסף פרידמן. אמו הייתה בתו של רבי מרדכי טברסקי, האדמו"ר משפיקוב. לאחר מלחמת העולם הראשונה, נשאר אביו האדמו"ר היחידי לבית רוז'ין תחת השלטון הרוסי וחסידי רוז'ין שחיו תחת השלטון הרוסי נסעו אליו. בשנת תר"פ קיבל היתר הוראה מהרב יהודה לייב צירלסון. באותה שנה התפרצה מגפת טיפוס באזור, והוריו נפטרו בהפרש של שבועיים, בסוף שבט ובפורים. הוא עצמו גם חלה, ולא יכול לשבת שבעה על הוריו. לאחר שנרפא, הוכתר לממלא מקום אביו בעודו רווק, לצד אחיו רבי דוד, שכיהן בפלוישט הרומנית. לאחר מספר חודשים, החלו רדיפות מצד הרוסים נגד היהודים ובפרט נגד המנהיגים, והוא נמלט וחזר לבוהוש הרומנית, שם גדל אצל דודו רבי מנחם מנדל פרידמן, לימים האדמו"ר מבוהוש. בשנת תרפ"ד נישא ליוכבד פייגא, בתו של דודו רבי מנחם מנדל. בשנת תר"צ עבר לבוקרשט שם כיהן כאדמו"ר למעט החסידים שהתגוררו בה. בזמן מלחמת העולם השנייה, עת יהודים רבים נמלטו לבוקרשט, פתח את ביתו לציבור, והסתכן בחייו עקב זאת. בשנת תש"ג נפטר חותנו, וחסידי בוהוש התלכדו סביבו. בי"ד באייר תשי"א עלה לארץ ישראל עם אשתו ובתו והתיישב בתל אביב, כשאר אדמו"רי רוז'ין ופתח בית כנסת בשדרות רוטשילד. הוא היה אוהב ישראל וארץ ישראל. נהג ללכת ביום העצמאות לתפילת שחרית בבית הכנסת הגדול. בשנת תשל"ב פתח כולל אברכים בבית מדרשו בתל אביב (לימים עבר הכולל לבני ברק). בשנת תשמ"ה פתח את ישיבת בוהוש בבני ברק. בשנת תשמ"ז עבר לבני ברק שם כבר היה בית כנסת של חסידי בוהוש. נפטר בזמן שהותו בארוזה, שווייץ. גופו הועלה לקבורה לבית הקברות נחלת יצחק בגבעתיים בחלקת אדמו"רי רוז'ין. בתו היחידה, שיינדל שרה דבורה (1936 - 23 ביולי 2023), נישאה לרב ישראל שלום יוסף פנחס פרידמן, בנו של רבי יעקב דוד פרידמן, האדמו"ר מפשקאן ובן דודם של אביו וחותנו של רבי יצחק. להם שני ילדים, רבי יעקב מנדל פרידמן, ממלא מקום סבו באדמו"רות, ויהודית מלכה, אשת רבי צבי רבינוביץ, האדמו"ר מביאלא רמת אהרן ומחבר הספר "עיוני הלכות" (שלושה חלקים). הוא היה ידוע כבעל השקפה אוהדת לציונות, בין היתר ביום העצמאות היה נוהג להגיד הלל ולערוך טיש שהתנהל כאירוע חסידי לכל דבר, עם שירים, מזמורים ודברי תורה מפי הרבי. בדבריו ציין הרבי את המקובל בידינו שמזמור "למנצח בנגינות" (תהילים סז), המכיל 49 מילים, מכוון ל־49 ימי ספירת העומר. בהתאם לכך, המילה השייכת ליום ה' אייר היא "יִשְׂמְחוּ", כפי שמופיע בסידורים. מכאן רמז לחובת השמחה ביום זה. בנוסף בחזית ביתו של הרבי מבוהוש נתלה דגל המדינה. כמו כן בגלויה ששלח לבן משפחתו לקראת יום העצמאות 1958, כתב "אנא בואו לבקרנו במלאת עשר שנים למדינתנו", וחתם את דבריו בברכת "מועדים לשמחה". יצחק בן שלום יוסף פרידמן (1903-1992), מבוהוש, דף שער בספרייה הלאומית ישראל שפירא ה"קנאות" של האדמו"ר מבוהוש רבי יצחק פרידמן זצוק"ל באתר כיכר השבת שאר אדמו"רי השושלת נמלטו לווינה, עקב פחדם מהקיסר הרוסי, ששמר טינה על בריחת רבי ישראל מרוז'ין מהכלא הרוסי. משה ליפשיץ, טיש ביום העצמאות: האדמו"רים הציוניים שנשכחו, באתר מקור ראשון משה ויסברג, מתי חתם הרבי מבוהוש זצ"ל 'מועדים לשמחה'?, באתר בחרדי חרדים
עיצור כפוף, מקיש

עיצור כפוף, מקיש הוא צליל עיצורי המצוי בשפות מדוברות מעטות. סימן ה-IPA לעיצור הוא /ɽ/, ובמערכת X-SAMPA הוא נכתב כ-`r. דוברי יפנית ידועים בשימושם בו (ובאלופונים נוספים), דבר הגורם לאי־הבחנה בין עיצורים מסוג רי"ש ולמ"ד. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה.
נשיא קניה

נשיא קניה (באנגלית: President of Kenya) הוא ראש המדינה של הרפובליקה של קניה. ב־12 בדצמבר 1963 קיבלה קניה עצמאות מהממלכה המאוחדת. במשך שנה מיום הקמתה הייתה אליזבת השנייה מלכת קניה, ומלקולם מקדונלד היה המושל הכללי של המדינה. ב־1964 חדלה קניה להיות ממלכה בחבר העמים הבריטי, ומשרת המושל הכללי בוטלה. מ־12 בדצמבר 1964 מכהן בראש המדינה נשיא. לצד הנשיא מכהן סגן נשיא. משנת 2013 שונה התואר למשנה לנשיא. המשנה לנשיא הנוכחי הוא ריגאטי גצ'אגואה (אנ'). במשך שנים אחדות היה לקניה ראש ממשלה. מ־12 בדצמבר 1963 עד 12 בדצמבר 1964 כיהן ג'ומו קניאטה כראש הממשלה, ומ־17 באפריל 2008 עד 9 באפריל 2013 כיהן ראליה אודינגה בתפקיד. מדיה וקבצים בנושא נשיא קניה בוויקישיתוף נשיא קניה, ברשת החברתית אקס (טוויטר) ערך זה הוא קצרמר בנושא פוליטיקאים. אתם מוזמנים לתרום לוויקיפדיה ולהרחיב אותו.
צ'או

האם התכוונתם ל... צ'או - מילה באיטלקית אישים: מאנו צ'או – זמר ומלחין לטיני נו באו צ'או – מתמטיקאי וייטנאמי-צרפתי ריימונד צ'או – מפיק סרטים הונג קונגי הונג צ'או – שחקנית אמריקאית ממוצא וייטנאמי אחר: צ'או צ'או – אחד מגזעי הכלבים
רשימת מדינות על-פי עתודות הנפט המוכחות

להלן טבלה של דירוג מדינות על פי עתודות הנפט המוכחות, המבוססת על נתוני כתב העת האמריקני Oil and Gas Journal, נכון ל-1 בינואר 2013. למעלה מ-70 אחוזים מכלל עתודות הנפט בעולם מצויות בידי אופ"ק. רשימת מדינות על-פי תפוקת הנפט הגולמי יחס עתודות/תפוקה "Worldwide Look at Reserves and Production [Table]," Oil & Gas Journal, 3 December 2012 "Oil: Proved Reserves ", BP Statistical Review of World Energy, June 2012, p. 6 [At end 2011] "Oil – Proved Reserves", BP Statistical Review of World Energy, June 2013, p. 6 CIA, "Country Comparison: Oil – Proved Reserves", The World Factbook David Rachovich, "World's Top 23 Proven Oil Reserves Holders, Jan 1, 2013 – OGJ", Petroleum Insights חברת אופ"ק כולל נפט כבד מאוד מרצועת אורינוקו לא כולל מחצית חלקה - 2.5 מיליארד חביות - מהאזור הנייטרלי הסעודי-כוויתי כולל חולות הזפת של אלברטה בכלל זה העתודות של ארבע אמירויות: אבו דאבי - 92.2 מיליארד חביות; דובאי - 4 מיליארד חביות; שארג'ה - 1.5 מיליארד חביות; וראס אל-ח'ימה - 0.1 מיליארד חביות. מינהל המידע האמריקאי לאנרגיה לא עדכן את העתודות של ארצות הברית העתודות של 5 מיליארד חביות מתייחסות לדרום סודאן ולסודאן גם יחד (מרבית מאגרי הנפט מרוכזים בדרום סודאן). אנליסטים אחרים מעריכים את העתודות מטה מזה - 4.2 מיליארד חביות (ווד מקנזי) או מעלה מזה - 6.7 מיליארד חביות (חברת BP), ראו BP Statistical Review of World Energy, June 2012, p. 6. ב-2013 תיקנה ב.פ. את האומדן שלה כלפי מטה ל-5 מיליארד חביות - מזה 3.5 היא מייחסת לדרום סודאן ו-1.5 מיליארד לסודאן, ראו: BP Statistical Review of World Energy, June 2013, p. 6 אופ"ק מורכב מ-12 מדינות חברות: איחוד האמירויות הערביות, איראן, אלג'יריה, אנגולה, אקוודור, ונצואלה, כווית, לוב, ניגריה, עיראק, ערב הסעודית, וקטר. העתודות מהאזור הנייטרלי הסעודי-כוויתי שנאמדות ב-5 מיליארדי חביות (ומתחלקות שווה בשווה בין סעודיה לכווית) משלימות את המניין הכולל של עתודות אופ"ק.